2. मूल्यों का टूटन और विघटन नई कहानी के प्रमुख गुणों में से है। यही नहीं, नई कहानी, समाज में नए मूल्यों की तलाश भी करती थी। साठोत्तरी कहानी मूल्यों के अस्वीकार की कहानी है। वह नए मूल्यों की तलाश की तरफ नहीं जाती, बल्कि वह टूट रहे मूल्यों को भी एक चिरपरिचित उदासीनता के साथ देखती है। ज्ञानरंजन की ‘घंटा’, ‘बहिर्गमन’, ‘संबंध’, ‘हास्यरस’ और ‘छलाँग’ जैसी कहानियाँ मूल्यों के अस्वीकार की कहानियाँ हैं।